Rikunarita-ORG/Wikinium huggingface dataset:
# দারিদ্র্যসীমা
সংক্ষিপ্ত ইউআরএল

**দারিদ্র্যসীমা** কোনো ব্যক্তির আয়ের একটি সীমারেখা যা ঐ ব্যক্তির জীবনযাপনের জন্য ন্যূনতম প্রয়োজনীয় মৌলিক দ্রব্যসমূহের মূল্যের সমষ্টি। বিভিন্ন দেশের দারিদ্র্যসীমা ভিন্ন ভিন্ন হয়ে থাকে। আন্তর্জাতিক দারিদ্র্যসীমা আদিতে দৈনিক ১ মার্কিন ডলার ধার্য করা হয়েছিল। যাদের দৈনিক আয় ১ ডলারের নিচে তাদেরকে চরম দারিদ্র্যে অবস্থানকারী ব্যক্তি হিসেবে চিহ্নিত করা হয়।

দারিদ্র্যসীমা দিয়ে কোনো দেশের জনগণের জীবনযাপন কতটুকু ভালো তা নির্ধারণ করা সম্ভব নয়। কেননা সীমাটি এতই নিচে অবস্থিত যে সীমার চেয়ে বেশি আয় করলেও জীবনযাত্রার মানের তেমন কোনো উন্নতি ঘটে না। শিক্ষা, স্বাস্থ্য, পয়োনিষ্কাশন, পানি সরবরাহ ও বিদ্যুতের মত ব্যাপারগুলি দারিদ্র্যসীমাতে গণনা করা হয় না বলে এই সূচকটি দিয়ে জনগণের জীবনযাত্রার মান পুরোপুরি বোঝা সম্ভব নয়।

বিশ্বব্যাংক নিয়মিতভাবে আন্তর্জাতিক দারিদ্র্যসীমারেখা নির্ধারণ করে থাকে। এজন্য তারা সারা বিশ্বের সমস্ত দেশের মৌলিক খাদ্য, বস্ত্র ও বাসস্থানের খরচ হিসাব করে। ২০১৫ সালে বিশ্বব্যাংক নির্ধারিত দারিদ্র্য সীমাটি হল দৈনিক ১.৯০ মার্কিন ডলার। বিশ্বব্যাংকের হিসাব অনুযায়ী ২০১৫ সালে সারা বিশ্বে প্রায় ৭০ কোটি লোক চরম দারিদ্র্যসীমার নিচে বাস করছে। ২০২৪ সালের ১৭ অক্টোবর জাতিসংঘের উন্নয়ন কর্মসূচি (ইউএনডিপি) প্রকাশিত মাল্টিডাইমেনশনাল পভার্টি ইনডেক্স অনুযায়ী চরম দারিদ্র্যে জীবনযাপন করছে বিশ্বজুড়ে ১১০ কোটি মানুষ।

## তথ্যসূত্র
# বাণিজ্য ভারসাম্য
সংক্ষিপ্ত ইউআরএল

আন্তর্জাতিক অর্থ তহবিল তথ্য ভিত্তিক ১৯৮০–২০০৮ ক্রমসঞ্চিত চলিত হিসাব ভারসাম্য
আন্তর্জাতিক অর্থ তহবিল তথ্য ভিত্তিক **মাথাপিছু** ১৯৮০–২০০৮ ক্রমসঞ্চিত চলিত হিসাব ভারসাম্য
**বাণিজ্য ভারসাম্য** (ইংরেজি: Balance of Trade) হচ্ছে কোন দেশের অর্থনীতির একটি নির্দিষ্ট সময়ের মোট রপ্তানি ও মোট আমদানির আর্থিক মূল্যের পার্থক্য। একে নেট রপ্তানীও বলা হয়ে থাকে এবং অনেক সময় একে **NX** বর্ণদ্বয় দ্বারা প্রকাশ করা হয়। প্রকৃতপক্ষে এটি একটি দেশের আমদানি ও রপ্তানির মধ্যকার সম্পর্ক। ইতিবাচক ভারসাম্যকে বাণিজ্য উদ্বৃত্ত বলে যখন আমদানির থেকে রপ্তানি বেশি হয়;নেতিবাচক ভারসামকে বলা হয় বাণিজ্য ঘাটতি যা রপ্তানির থেকে আমদানি বেশি হলে হয়। বাণিজ্য ভারসাম্যকে অনেক সময় পণ্য ও সেবার ভারসাম্য - এ দুই ভাগে ভাগ করা হয়।

## সংজ্ঞা

## অর্থনৈতিক প্রভাব সম্বন্ধে বিভিন্ন মত

## প্রকৃত বাণিজ্য ভারসাম্য

## বহিঃসংযোগ

ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় Balance of Trade নিবন্ধ তথ্য রয়েছে।
* Are Trade Deficits a Drag on U.S. Economic Growth?
* Graph of Historical U.S. Net Export of Goods and Services
* Where Do U.S. Dollars Go When the United States Runs a Trade Deficit?  ওয়েব্যাক মেশিনে আর্কাইভকৃত ১০ জুলাই ২০১০ তারিখে from Dollars & Sense magazine
* The Economic Impact of a U.S. Slowdown on the Americas from the Center for Economic and Policy Research
* OECD Trade balance statistics  ওয়েব্যাক মেশিনে আর্কাইভকৃত ১৬ ফেব্রুয়ারি ২০১৭ তারিখে
* U.S. Government Export Assistance  ওয়েব্যাক মেশিনে আর্কাইভকৃত ২৮ ডিসেম্বর ২০০৬ তারিখে
# নাতিশীতোষ্ণ জলবায়ু

কোপেনের জলবায়ু বিভাগ অনুসারে বিশ্বব্যাপী নাতিশীতোষ্ণ জলবায়ু অঞ্চলের বিস্তরণ।
**নাতিশীতোষ্ণ জলবায়ু** হলো ক্রান্তীয় বলয় হতে শুরু করে পৃথিবীর মেরু অঞ্চলসমূহের মধ্যবর্তী এলাকার সমভাবাপন্ন জলবায়ু। এটি মধ্য অক্ষাংশ এলাকায় (৪০ হতে ৬০ ডিগ্রি অক্ষাংশের মধ্যে) দৃষ্ট হয়। এখানে শীত - গ্রীষ্মের উষ্ণতার পার্থক্য খুব কম থাকে।
বিভিন্ন জলবায়ু বিভাগ অনুসারে এর শীতলতম মাসের জলবায়ুর আর্দ্রতা, বৃষ্টিপাত, উষ্ণতা - প্রভৃতির ওপর নির্ভর করে নাতিশীতোষ্ণ জলবায়ুকে অনেকগুলো ক্ষুদ্র ক্ষুদ্র ভাগে বিভক্ত করা গেলেও এর মূল বিভাগ মূলতঃ দুটি - উষ্ণ নাতিশীতোষ্ণ মণ্ডল ও শীতল নাতিশীতোষ্ণ মণ্ডল।

কোপেনের জলবায়ু শ্রেণিবিন্যাস কোনো জলবায়ুকে "নাতিশীতোষ্ণ" হিসাবে সংজ্ঞায়িত করার শর্ত হচ্ছে, শীতলতম মাসে এর গড় তাপমাত্রা −৩° সেন্টিগ্রেডের (২৬.৬° ফারেনহাইট)-এর উপরে কিন্তু ১৮° সেন্টিগ্রেডের (৬৪.৪° ফারেনহাইট)-এর নিচে থাকবে। তবে, অন্যান্য জলবায়ুর শ্রেণিবিন্যাস অনুসারে সর্বনিম্ন তাপমাত্রা ০° সেন্টিগ্রেডের (৩২.০° ফারেনহাইট) ধরা হয়।

## শ্রেণিবিন্যাস

উত্তর নাতিশীতোষ্ণ অঞ্চলটি কর্কটক্রান্তি (আনুমানিক ২৩.৫° উত্তর অক্ষাংশ) থেকে সুমেরু বৃত্ত (প্রায় ৬৬.৫° উত্তর অক্ষাংশ) পর্যন্ত বিস্তৃত। অপরদিকে, দক্ষিণ নাতিশীতোষ্ণ অঞ্চলটি মকরক্রান্তি (আনুমানিক ২৩.৫° দক্ষিণ অক্ষাংশ) থেকে কুমেরু বৃত্ত (প্রায় ৬৬.৫° দক্ষিণ অক্ষাংশ) পর্যন্ত বিস্তৃত।
কিছু কিছু জলবায়ুর শ্রেণিবিন্যাসে, নাতিশীতোষ্ণ অঞ্চলকে প্রায়শই মাসিক তাপমাত্রা, শীতলতম মাস এবং বৃষ্টিপাতের উপর ভিত্তি করে আরও বেশ কয়েকটি ক্ষুদ্র ক্ষুদ্র জলবায়ু অঞ্চলে বিভক্ত করা হয়; এর মধ্যে রয়েছে আর্দ্র উপ-ক্রান্তীয় জলবায়ু, ভূমধ্যসাগরীয় জলবায়ু, মহাসাগরীয় এবং মহাদেশীয় জলবায়ু।

## মানবিক

### জনমিতি

নাতিশীতোষ্ণ অঞ্চল পৃথিবীর বৃহৎ জনগোষ্ঠী বসবাস করে, বিশেষ করে উত্তর গোলার্ধে ভূমির বৃহৎ পরিমাণের কারণে।

### কৃষি

মৃদু শীতলকাল ও গ্রীষ্মের উষ্ণতা এবং পর্যাপ্ত বৃষ্টিপাতের জন্য এখানে প্রচুর কৃষিকাজ হয়ে থাকে।

## আরও দেখুন

* ভৌগোলিক অঞ্চল
* অধিবাসী
* কোপেন জলবায়ু শ্রেণিবিন্যাস
* মধ্য অক্ষাংশ
* মেরু বৃত্ত
* উপ-ক্রান্তীয় অঞ্চল

## তথ্যসূত্র

## বহিঃসংযোগ
# বিশ্ব প্রামাণ্য ঐতিহ্য

(পুরাতন) মেমোরি অফ দ্য ওয়ার্ল্ড প্রোগ্রামের লোগো
**বিশ্ব প্রামাণ্য ঐতিহ্য** (Memory of the World) হলো ইউনেস্কোর একটি কর্মসূচি যা বিশ্বের বিভিন্ন দেশের গুরুত্বপূর্ণ প্রামাণ্য দলিল ও ঐতিহাসিক নিদর্শন সংরক্ষণের লক্ষ্যে কাজ করে। এই কর্মসূচির অধীনে বিশ্বের বিভিন্ন দেশের প্রামাণ্য দলিল ও ঐতিহাসিক নিদর্শনকে "মেমোরি অফ দ্য ওয়ার্ল্ড ইন্টারন্যাশনাল রেজিস্টার" (Memory of the World International Register) নামক একটি আন্তর্জাতিক তালিকায় অন্তর্ভুক্ত করা হয়। এই তালিকায় অন্তর্ভুক্ত দলিল ও নিদর্শনগুলোকে বিশ্বের ঐতিহ্য হিসেবে স্বীকৃতি দেওয়া হয় এবং সেগুলোকে সংরক্ষণ ও সুরক্ষার জন্য বিশেষ ব্যবস্থা নেওয়া হয়। ১৯৯২ সালে শুরু হওয়া এই কর্মসূচির অধীনে বিশ্বের বিভিন্ন দেশের মোট ৪২৭টি নথি ও প্রামাণ্য দলিলকে "মেমোরি অফ দ্য ওয়ার্ল্ড ইন্টারন্যাশনাল রেজিস্টার" (এমওডব্লিউ) নামক একটি আন্তর্জাতিক তালিকায় অন্তর্ভুক্ত করা হয়েছে। এই তালিকাটি প্রতি দুই বছর অন্তর সংশোধিত হয়।

## বর্ণনা

বিশ্ব ঐতিহ্য তালিকা হলো বিশ্বব্যাপী গুরুত্বপূর্ণ দলিল, পাণ্ডুলিপি, মৌখিক ঐতিহ্য, শ্রবণ-দর্শন উপকরণ, গ্রন্থাগার এবং আর্কিভ সংগ্রহের একটি সংকলন। এই তালিকায় অন্তর্ভুক্তির ফলে এই ঐতিহাসিক নথিপত্রগুলির সংরক্ষণ উন্নত হয়, কারণ প্রোগ্রামটি বিশেষজ্ঞদের নেটওয়ার্কের মাধ্যমে তথ্য বিনিময় এবং সংরক্ষণ, ডিজিটাইজেশন এবং এই উপকরণগুলির প্রচারের জন্য অর্থায়ন সংগ্রহ করে। প্রোগ্রামটি প্রযুক্তি ব্যবহার করে তালিকায় অন্তর্ভুক্ত আইটেমগুলির আরও ব্যাপক প্রবেশযোগ্যতা এবং প্রচার নিশ্চিত করে।

যে কোনো সংগঠন বা ব্যক্তি ইউনেস্কো সদস্য রাষ্ট্রের মাধ্যমে তাদের জাতীয় ইউনেস্কো কমিশন বা, জাতীয় কমিশন না থাকলে, ইউনেস্কোর সাথে সম্পর্কের দায়িত্বে থাকা প্রাসঙ্গিক সরকারি সংস্থার মাধ্যমে তালিকায় অন্তর্ভুক্তির জন্য একটি ঐতিহাসিক নথিপত্র মনোনয়ন করতে পারে। যদি থাকে, তাহলে প্রাসঙ্গিক জাতীয় বিশ্ব ঐতিহ্য কমিটির সাথে যোগাযোগ করা হয়। প্রতিটি মনোনয়ন চক্রে প্রতিটি ইউনেস্কো সদস্য রাষ্ট্রের দুটি প্রস্তাব বিবেচনা করা হয়, দুই বা ততোধিক ইউনেস্কো সদস্য রাষ্ট্রের যৌথ মনোনয়ন প্রস্তাবের সংখ্যা সীমাহীন। তার সভায়, আন্তর্জাতিক উপদেষ্টা কাউন্সিল (IAC) আইটেমটির বর্ণনা, উৎপত্তি, বিশ্ব গুরুত্ব এবং বর্তমান সংরক্ষণ অবস্থার সম্পূর্ণ নথিপত্র পরীক্ষা করে। IAC ইউনেস্কোর নির্বাহী বোর্ডের কাছে অন্তর্ভুক্তির জন্য প্রস্তাবিত আইটেমগুলির সুপারিশ করে।

## আরও দেখুন

* বাংলার বিশ্ব ঐতিহ্য ও স্বীকৃতি
* ডিজিটাল সংরক্ষণ
* ডোমসডে প্রকল্প
* জাতীয় স্মৃতি
* গুটেনবার্গ প্রকল্প
* বিশ্ব ঐতিহ্যবাহী স্থান

## তথ্যসূত্র

## বহিঃ সংযোগ

* ইউনেস্কো মেমোরি অফ দ্য ওয়ার্ল্ড প্রোগ্রাম
* ইউনেস্কো মেমোরি অফ দ্য ওয়ার্ল্ড রেজিস্টার